da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da da da fi de da da en da da da da da da da nb da da da sv da da da da da da da da da da da en da da da da da da et da da da en id en en it hbs_lat de fr en en en fi da da da en de sv en fr da da da fi hbs_lat en pl io nl it it nl en nl fr en nb eo pl en en en en en da da da it en la fr en en de en en en en eo da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Kvalme - Find information på Medicin.dk
Sex er dejligt, men kan desværre overføre kønssygdomme. Hvordan undgår du at blive smittet? Og ikke mindst smitte andre?
Læs mere om Tema om kønssygdomme
Kvalme (nausea) er et symptom, der kan have mange forskellige årsager.
Du mister lysten til mad, når du har kvalme. Kvalme kan ende med, at du kaster op. Sammen med kvalmen får du som regel ekstra meget spyt i munden, du sveder, bliver bleg og får hjertebanken.
Kvalme er ikke i sig selv en sygdom, men den er et tegn på sygdom. Derfor er det årsagen til kvalmen, som bestemmer, hvordan kvalmen forløber.
Alle kan få kvalme.
Hvad er årsagen til kvalme?
Du kan få kvalme på grund af:
bivirkninger til forskellige lægemidler, fx morfin og  kemoterapi
visse sygdomme, fx nedsat nyrefunktion og dårlig leverfunktion
sygdomme i hjernen, især forhøjet tryk i hjernens væskesystem
sygdomme i det indre øre
Kvalme skyldes, at et bestemt område i hjernestammen (opkastningscentret) bliver påvirket. Dette center bliver påvirket, hvis hjernens naturlige signalstoffer hober sig op, eller hvis der kommer ophobning af giftstoffer. Giftstofferne kan stamme fra din egen organisme, fx ophobning af affaldsstoffer, fordi nyrerne eller leveren svigter, eller de kan komme udefra, fx fra bakterier i mad, eller fra egentlige giftstoffer eller lægemidler.
Gravide får kvalme, især i graviditetens første tre måneder, fordi hormonændringer i begyndelsen af graviditeten, gør opkastningscentret mere følsomt.
Hvad kan du selv gøre?
Har du graviditetskvalme, hjælper det gerne, at du ændrer dine spisevaner og spiser små og flere måltider. Hvilke lægemidler, du kan tage mod kvalme, afhænger af, hvad årsagen til kvalmen er. Kender du årsagen, er det først og fremmest den, der skal behandles, hvis det er muligt.
Ved graviditetskvalme kan du anvende antihistaminer (cyclizin, cinnarizin). Da det er usikkert, om de øvrige kvalmemidler kan give fosterskader, bør de ikke anvendes af gravide.
Kvalmemidler kan virke på selve opkastningscentret i hjernen og på mave-tarmfunktionen ved at forøge de bevægelser i tarmen, der fører føden gennem tarmen (peristaltikken).
Antihistaminer er mest effektive mod kvalme i forbindelse med transportsyge og svimmelhed.
Ved kvalme skal du tænke på, at lægemidler bliver optaget meget langsomt fra tarmen, og at virkningen derfor kan blive forsinket eller nedsat.
Disse antihistaminer anvendes især ved transportsyge og svimmelhed.
Midlerne anvendes langt overvejende ved psykiske lidelser og sjældent mod kvalme og opkastning på grund af bivirkninger.
Midlerne nedsætter virkningen af signalstoffet serotonin i hjernen. De anvendes især for at forebygge kvalme i forbindelse med kemoterapi og strålebehandling samt ved kvalme efter bedøvelse og operation.
Andre midler mod kvalme
Jakob W. Hendel (Forfatter)
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø